**ÚTMUTATÓ**

**A mezőgazdasági vízszolgáltatás c. kérdőív kitöltéséhez egyedi vízhasználók számára**

**1. ÁLTALÁNOS ELŐÍRÁSOK**

Az adatlapot az öntözési és halastavi vízhasználatokról kell kitölteni, az állattartási vízhasználatokról nem. Egyedi vízhasználónak tekintendő az a vízhasználó, amely csak saját célra vesz ki felszíni vagy felszín alatti vizet; vagyis azt nem adja tovább más vízhasználónak. Az adatlapot minden egyedi vízhasználónak ki kell töltenie, függetlenül attól, hogy vízbeszerzése főműből, vagy pedig saját önálló vízkivétel révén történik.

A kitöltött adatlapokat a tárgyévet követő január 31-ig egy példányban kell megküldeni a területileg illetékes Vízügyi Igazgatóságnak. Az adatlap elektronikus formában letölthető az Országos Vízügyi Főigazgatóság (<http://www.ovf.hu>), és a vízügyi igazgatóságok honlapjáról.

**A kitöltött adatlap Excel fájl formájában, elektronikus levélként visszaküldhető. Az adatlap hitelesítéséhez kérjük az űrlap címlapjának kitöltött, aláírt és szkennelt (lefényképezett) változatát az e-mailhez csatolni szíveskedjék.**

**Amennyiben az elektronikus, számítógépi adatszolgáltatás nem megoldható, a letöltött és kinyomtatott adatlapot tintával, golyóstollal, írógéppel olvashatóan kérjük kitölteni, ügyelve a számok elhelyezésére, majd aláírással ellátva postán kérjük megküldeni a területileg illetékes Vízügyi Igazgatóság címére.**

**Víznyerési kategóriák**

További területi és mennyiségi elhatárolást jelentenek a megkülönböztetett víznyerési kategóriák, amelyek a vízgyűjtőterületen belül természetes vagy mesterséges körülmények folytán elhatárolható vízmennyiségekre támaszkodó vízhasznosítást tesznek lehetővé. Ezek a következők:

**- Öntözőrendszerek,** amelyek a vízgyűjtő főbefogadója, vagy annak egyik mellékágára települtek, és nagyobb mértékű, legtöbbször állami beruházás segítségével több termelő vagy nagyobb térségek szervezett vízellátását teszik lehetővé. Az öntözőrendszerek tételes felsorolását a 8. sz. melléklet tartalmazza. Az itt felsorolt valamennyi öntözőrendszerről külön-külön jelentést kell készíteni II. és II/a. táblázatokon.

**- Szórvány vízkivételek,** azok az öntözőrendszerekhez nem tarozó vízdíjas termelői vízhasználatok, amelyek csak egy-egy vízhasználó igényét elégítik ki. Az öntözőrendszerekhez nem tartozó vízdíjas termelői vízhasználatokat Szórvány vízkivételek-nek kell tekinteni.

**- Vízfolyások és tavak,** a felszíni természetes vízhozamok, illetve vízkészletek,

**- Tározók ás holtágak,** a visszatartott, (tárolt) vízkészletek,

**- Felszín alatti vízek,** leggyakrabban csőkutakra, sírkutakra, kavicsbánya tavakra és nagyobb vízhozamú bányavizekre támaszkodó vízhasználatok.

**-Egyéb vízforrások,** általában helyi, kis jelentőségű vízkészletekre, valamint szennyvízre támaszkodó vizhasználatok elkülönítésére szolgál.

Az öntözőrendszerekkel és szórvány vízkivételekkel együttesen felsorolt 6 kategória összege adja az egy-egy vízgyűjtő területén előforduló valamennyi vízhasználat végösszegét.

**2. RÉSZLETES ADATLAP KITÖLTÉSI UTASÍTÁS**

Az egyes adatlapok végén található, 01-12-ig terjedő kódszám-mezőket nem kell kitölteni!

**I/a. Egyedi mezőgazdasági vízhasznosítás – Vízkivételek**

A „Vízfolyás/állóvíz neve”, illetve a „Vízkivétel helye” mezőket csak felszíni vízkivételek esetén kell kitölteni. Felszín alatti vízbeszerzés esetén a „Víznyerés (vízforrás)” rovatba a vízgyűjtő nevét és a „kút” szót kell írni.

01-04. sor Gravitációs és szivattyús vízkivételnél a vízjogilag engedélyezett öntözési és halastavi vízkivételek darabszámát és kapacitását kell megadni. Gravitációsan töltődő völgyzárógátas tározók, tóláncok vízkivételi kapacitásaként a völgyzárógát szelvényére vonatkozó sokéves középvízhozamot kell megadni, ha ismert.

05.sor Ebben a sorban kell feltüntetni a vízjogilag engedélyezett vízhozamot.

06. sor A csúcsidőszakban maximálisan kivett (felhasznált) vízhozamot kell feltüntetni. Csúcsidőszak: az öntözési idénynek az a része, szakasza (általában 30 napos időtartamban mérve), amelyben a legnagyobb vízigény jelentkezik. Ez többnyire július, augusztus hónapokban fordul elő, de egyes években ettől eltérő is lehet.

07. sor Ebben a sorban csak a **gravitációsan** kitermelt vízmennyiséget kell megadni. Ha az adatszolgáltatási időszakban szivattyúval és gravitációsan is termeltek vizet, azt meg kell bontani és a szivattyúval kitermelt vizet a 08. sorban kell szerepeltetni. A megbontást az üzemelési naplók segítségével kell végezni.

08.sor Csak a szivattyúzással kitermelt vízmennyiséget kell feltüntetni.

11. sor A 07-08. sorok összege: az összes kitermelt víz mennyisége.

12. sor A mezőgazdasági üzem által öntözési célra kitermelt vagy vízszolgáltatótól átvett víz mennyisége.

14. sor A mezőgazdasági üzem által halastó ellátására kitermelt vagy szolgáltatótól átvett vízmennyiség.

15-21. sor A vízjogi engedélyben szereplő adatok alapján kell kitölteni.

22. sor A VIZIG-nek bejelentett, tárgyévben öntözni tervezett terület nagysága.

23-24. sor A tárgyévben ténylegesen megöntözött terület nagysága.

25-26. sor A vízjogilag engedélyezett halastavak területe és a bevezetni engedélyezett vízhozam.

27. sor A VIZIG-nek bejelentett, a tárgyévben üzemeltetni kívánt halastó terület.

28. sor Az idény folyamán ténylegesen üzemeltetett halastavak területe.

**I/b. Egyedi mezőgazdasági vízhasznosítás – Vízbevezetések**

01-04. sor Gravitációs és szivattyús vízbevezetésnél a vízjogilag engedélyezett vízbevezető művek darabszáma és kapacitása. A gravitációsan üzemelő halastó-láncok esetében a tavak vízbevezetéseinek kapacitását a legalsó halastó szelvényében jelentkező vízhozam Q értékével kell figyelembe venni.

05. sor Csak a gravitációsan bevezetett vízmennyiséget kell megadni. Ha a beszámolási időszakban szivattyúval és gravitációsan is bevezettek vizet, azt meg kell bontani és a szivattyúval kitermelt vizet a 06. sorban kell szerepeltetni. A megbontás az üzemelési naplók alapján történik.

06.sor Csak a szivattyúzással bevezetett vízmennyiséget kell megadni.

07. sor A 05-06. sorok összege: az összes bevezetett víz mennyisége.

08. sor Az öntözött területről elfolyó csurgalékvíz mennyiségét kell megadni.

09. sor A rizstelep lecsapolásból adódó vízmennyiségét kell feltüntetni.

10. sor A halastó leeresztésből adódó vízmennyiségét kell megadni.

11. sor A meliorációs létesítmények (drénkifolyás formájában) levezetett vízmennyiségét kell itt megadni.

12-13. sor A meliorált terület vízjogilag engedélyezett területét és az elvezetni engedélyezett vízhozamot kell megadni.